Mari-Liis Kalvik

pisi|Mari-Liis Kalvik (vasakul) koos Mari Kendlaga Eesti Keele Instituudis murdesõnavara tähestikulise koondkartoteegi ees.

Mari-Liis Kalvik (sündinud 7. septembril 1979) on eesti keeleteadlane.  Mari-Liis Kalvik Eesti Teadusinfosüsteemis https://www.etis.ee/CV/Mari-Liis_Kalvik/est 

Haridus ja töökäik
Kalvik on lõpetanud 1997. aastal Tallinna Tondiraba Keskkooli ja 2002. aastal Tartu Ülikooli filoloogiateaduskonna eesti ja soome-ugri keeleteaduse erialal. Aastal 2004 kaitses ta Tartu Ülikoolis magistrikraadi ning jätkas 2012–2015 doktoriõppes.

Ta on töötanud alates 2004. aastast Eesti Keele Instituudis, alates 2016. aastast vanemleksikograafina. Ta on "Eesti murrete sõnaraamatu" toimetaja alates 16. vihikust (2004). Ta on teadurina uurinud eesti keele hääldust (välde, palatalisatsioon, sõnaalguline h) ning lauseprosoodiat (sõnarõhk, fookus, emfaas), samuti toimetanud murdekogumikke ja -ülevaateid ("Harju-Madise murrak", 2012; "Loode-Eesti murdelood. Risti ja Harju-Madise", 2017; "Eesti murrete grammatika”, 2020). Alates 2023. aastast on ta esinenud Vikerraadios murdeteemaliste keelesäutsudega.

Mari-Liis Kalvik on Emakeele Seltsi tegevliige.

Kalvik on pälvinud üliõpilaste teadustööde riikliku konkursi II preemia.

Publikatsioone
 Kalvik, Mari-Liis; Piits, Liisi (2015). Lugemiseksperiment fonoloogilise varieerumise uurimiseks. Eesti ja soome-ugri keeleteaduse ajakiri = Journal of Estonian and Finno-Ugric Linguistics, 6 (3), 49−77.
 Sahkai, Heete; Mihkla, Meelis; Kalvik, Mari-Liis (2015). Emfaas ja fookus eesti keeles. Eesti ja soome-ugri keeleteaduse ajakiri = Journal of Estonian and Finno-Ugric Linguistics, 6 (3), 97−122.
 Kalvik, Mari-Liis; Piits, Liisi (2019). Palatalisatsioonist ühesilbilistes i-tüvelistes pika vokaaliga sõnades. Roos närtsis, sest vaas oli tühi. Keel ja Kirjandus, 7, 513−533.
 Kalvik, Mari-Liis; Piits, Liisi (2021). Fonoloogiline varieerumine eesti keeles kolme nähtuse näitel. Emakeele Seltsi aastaraamat, 66 (1), 177−201.
 Kalvik, Mari-Liis; Kendla, Mari; Pook, Hanna; Viikberg, Jüri (2024). Saarte murde kogumisest ja uurimisest. Saarte keeled. Ellen Niidi juubeliraamat. Toimetanud Mari Kendla. Eesti Teaduste Akadeemia Emakeele Seltsi toimetised, 83, 15−45.

Viited

Kategooria:Eesti keeleteadlased
Kategooria:Tartu Ülikooli filosoofiateaduskonna vilistlased
Kategooria:Sündinud 1979